O‘zbekiston tashqi ishlar vaziri Abdulaziz Komilov boshchiligidagi delegatsiya 21 dekabr kuni Qozog‘iston poytaxti Ostona shahrida «Markaziy Osiyo — Yevropa Ittifoqi» shaklidagi vazirlar uchrashuvida ishtirok etadi. Bu haqda O‘zbekiston TIV matbuot xizmati xabar berdi. Qirg‘iziston, Qozog‘iston, Tojikiston, Turkmaniston va O‘zbekiston tashqi siyosat idoralari rahbarlari va Yevropa Ittifoqi tashqi ishlar va xavfsizlik siyosati bo‘yicha oliy vakilining uchrashuvi kun tartibidan turli sohalardagi mintaqalararo hamkorlikni yanada rivojlantirish masalalari, xalqaro va mintaqaviy masalalar yuzasidan fikr almashish o‘rin olgan.